**REGULAMENT  
Duel intelectual între tinerii din municipiile Bălți și Chișinău**

**Republica Moldova, Bălți, 21 august 2016**

**Capitolul I. Informații generale**- Evenimentul dat face parte dintr-o serie de activități organizate de Clubul Moldovenesc de Jocuri Intelectuale (CMJI) cu suportul Ministerului Tineretului și Sportului al Republicii Moldova.

- Deciziile organizatorice se iau de reprezentanții CMJI și ai Clubului intelectual KISS din Bălți.   
- Cheltuielile de bază sunt suportate de CMJI, în baza unui grant oferit de Ministerului Tineretului și Sportului al Republicii Moldova.

**Capitolul II. Concursul**

- Concursul se desfășoară pe parcursul unei zile (21 august 2016), la Carlsberg Grill Pub din Bălți.

- Duelul intelectual pune față în față tineri din municipiile Iași și Chișinău.

- Duelul propriu zis este compus din 1 competiții: Ce? Unde? Când? în limba română și Ce? Unde? Când? în limba rusă.

- La finalul duelului va fi desemnată partea câștigătoare (dintre Bălți și Chișinău), dar și clasamentul echipelor în cele 2 competiții.

**Capitolul III. Orarul concursului**

10.30 - 11.00 Sosirea echipelor / Pregătiri / Deschiderea

11.00 - 13.00 Ce? Unde? Când? în română, 36 întrebări (3 runde)

13.00 - 13.30 Pauză de masă în același local

13.30 - 15.30 Ce? Unde? Când? în rusă, 36 întrebări (3 runde)

15.30 - 16.00 Anunțarea rezultatelor și premierea

**Capitolul IV. Competiția de Ce? Unde? Când?**- Fiecare dintre cele 2 competiții vor fi compuse din 36 de întrebări de Ce? Unde? Când? Întrebările vor fi distribuite în 3 runde a câte 12 întrebări.

- Pachetele vor avea o dificultate medie, cu întrebări din diverse domeniile.

- Se joacă după regulile standarde ale formatului sportiv: după citirea întrebării echipa discută un minut și oferă răspunsul în scris.

- Clasamentul competiției este realizat în baza nr. de răspunsuri corecte. În caz de egalitate, este avantajată echipa care a dat un răspuns mai aproape de final.

**Capitolul V. Rezultatul duelului**- Pe lângă clasamentul fiecărei competiții în parte va fi realizat și un scor general între cele 2 părți duelante.

- Clasamentul general va fi compus din media de răspunsuri corecte acumulată de fiecare parte pentru ambele concursuri.

**Capitolul VI. Participanţii  
- Orientativ, cele 2 părți vor fi reprezentate fiecare de câte 6-9 echipe.**

**- O echipă va fi compusă din cel mult 6 jucători de bază și opțional, cel mult 1 jucător de rezervă. În fiecare echipă vor fi cel puțin 4 jucători. Componenţa finală a echipelor va fi comunicată organizatorilor în ziua competiţiei.**  
- Modificările în componenţă se pot face între runde. 

**Capitolul VII. Contestaţiile**- O comisie de contestaţii din cel puțin 2 persoane va fi instituită de către organizatori. Componenţa acesteia va fi anunţata înainte de începutul competiţiei.  
- Comisia de contestaţii se va expune asupra contestaţiilor până la anunţarea rezultatelor finale.

**Capitolul VIII. Alte detalii**

- Pe parcursul competițiilor vor fi urmărite regulile de Fair Play (faptul ca echipele să nu se inspire din alte surse, să nu se comunice între echipe în timpul discuției întrebărilor, etc.). În cazul care vor fi depistate astfel de încălcări, persoane sau echipe pot fi rugate să părăsească sala.

- Rezultatele concursului vor fi publicate pe site-ul oficial al Clubului Moldovenesc de Jocuri Intelectuale - [www.cuc.md](http://www.cuc.md), precum şi prin alte mijloacele media.